32002R0933
L 144/22
JURNALUL OFÍCIAL AL UNIUNII EUROPENE
REGULAMENTUL (CE) NR. 933/2002 AL COMISIEI
din 31 mai 2002
privind deschiderea și modul de administrare a contingentelor tarifare aplicabile pentru anumite produse agricole originare din Elveția și de abrogare a Regulamentului (CE) nr. 851/95
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 2002/309/CE, Euratom, a Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană (1), în special a Acordului privind comerțul cu produse agricole (2), denumit în continuare „acordul”, în special articolul 2,
întrucât:
(1)
Este necesară deschiderea contingentelor tarifare enumerate în anexa 2 din acord și adoptarea normelor de administrare.
(2)
Contingentele tarifare trebuie să fie administrate de către autoritățile comunitare și de către statele membre, în conformitate cu sistemul de administrare a măsurilor tarifare definit la articolele 308a, 308b și 308c din Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (3), astfel cum a fost modificat ultima dată prin Regulamentul (CE) nr. 444/2002 al Comisiei (4).
(3)
Pentru a beneficia de aceste contingente tarifare, produsele trebuie să fie originare din Elveția, în conformitate cu normele prevăzute la articolul 4 din acord.
(4)
Contingentul tarifar deschis pentru cireșele de masă de la codul NC 0809 20 95 îl înlocuiește pe cel deschis pentru același produs, cu numărul de ordine 09.0901, prin Regulamentul (CE) nr. 851/95 al Consiliului (5). Acest regulament a devenit astfel redundant și, prin urmare, trebuie abrogat la data intrării în vigoare a acordului.
(5)
Măsurile adoptate prin prezentul regulament sunt conforme cu avizul Comitetului Codului Vamal,
ADOPTĂ PREZENTUL REGULAMENT:
Articolul 1
(1) Sub rezerva dispozițiilor alineatului (2), contingentele tarifare aplicate produselor originare din Elveția enumerate în anexa la prezentul regulament se deschid în fiecare an de la 1 ianuarie până la 31 decembrie și la nivelul taxelor vamale enumerate în anexă.
(2) În 2002, contingentele tarifare se deschid de la 1 iunie până la 31 decembrie. Volumele anuale se reduc proporțional cu numărul de luni de la deschiderea contingentelor în cauză. Orice fracție de tonă ce rezultă din acest calcul se rotunjește în sus până la următoarea tonă.
Articolul 2
Contingentele tarifare menționate la articolul 1 sunt administrate de Comisie, în conformitate cu articolele 308a, 308b și 308c din Regulamentul (CEE) nr. 2454/93.
Articolul 3
Regulamentul (CE) nr. 851/95 se abrogă de la 1 iunie 2002.
Articolul 4
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și este direct aplicabil în toate statele membre.
Adoptat la Bruxelles, 31 mai 2002.